મુંબઇ, 21 ઓગસ્ટ : ડોલરની સામે રૂપિયાના મૂલ્યમાં થઇ રહેલા સતત અવમૂલ્યનને કારણે ભારત સરકારની સાથે આર્થિક જગત પણ ચિંતામાં છે. વર્તમાન સ્થિતિમાં વધારે ચિંતાની બાબત એ છે કે અમેરિકન ડોલરની સરખામણીએ રૂપિયાનું અવમૂલ્યન આગામી સમયમાં પણ ચાલુ રહેશે. આ સ્થિતિ અંગે મુંબઇના દલાલ સ્ટ્રીટના એક્સપર્ટ્સનું માનવું છે કે આગામી સમયમાં રૂપિયાનું અવમૂલ્યન ચાલુ રહેશે જેના પગલે ડોલરની સામે રૂપિયાનો ભાવ 70 રૂપિયા પ્રતિ ડોલર સુધી પહોંચી જવાની શક્યતાઓ જોવા મળી રહી છે.